

**Қазақстан Республикасы Үкiметiнiң 1996 жылғы 5 ақпандағы N 148 қаулысына өзгерiстер мен толықтырулар енгiзу туралы**

***Күшін жойған***

Қазақстан Республикасы Үкiметiнiң қаулысы 1998 жылғы 3 сәуiрдегi N 286.
Күші жойылды - Қазақстан Республикасы Үкiметiнiң 2003 жылғы 10 шілдедегі
N 685 қаулысымен.

      Республикалық мемлекеттiк кәсiпорындарды және акционерлiк қоғамдардағы акциялардың мемлекеттiк пакеттерiн басқаруды жетiлдiру мақсатында Қазақстан Республикасының Үкiметi қаулы етедi:

      1. "Мемлекеттiк кәсiпорындар мен акциялардың мемлекеттiк пакетi бар акционерлiк қоғамдардың қызметiн басқаруға контрактi жүйесiн енгiзу жөнiндегi шаралар туралы" Қазақстан Республикасы Үкiметiнiң 1996 жылғы 5 ақпандағы N 148
 қаулысына
 (Қазақстан Республикасының ПҮАЖ-ы, 1996 ж., N 7, 40-құжат) мынадай өзгерiстер мен толықтырулар енгiзiлсiн:

      көрсетiлген қаулыға 1-қосымшада:

      3-тармақ мынадай мазмұндағы үшiншi абзацпен толықтырылсын:

      "салықтар мен бюджетке төленетiн басқа да мiндеттi төлемдердi (оның iшiнде зейнетақы қорларына), сондай-ақ кәсiпорынның қызметкерлерiне жалақыны уақытылы төлеуге";

      12-тармақ мынадай редакцияда жазылсын:

      "12. Басшы осы контрактi бойынша мiндеттемелердiң орындалмағаны үшiн қолданылып жүрген заңдарда көзделген жауапкершiлiкте болады";

      23-тармақтың қазақша мәтiнi дұрыс;

      26-тармақтағы "қылмыстық" деген сөз "Қазақстан Республикасының заңдарында көзделген" деген сөздермен ауыстырылсын;

      31-тармақтың үшiншi абзацы мынадай редакцияда жазылсын:

      "кәсiпорынның басшысы еңбек туралы заңдарда белгiленген тәртiптi сақтай отырып осы контрактiде көзделген мiндеттемелердi орындамаған жағдайда, Жалдаушының бастамашылығы бойынша";

      31-тармақ мынадай редакцияда жазылып, 32-тармақ болып есептелсiн:

      "32. Жалдаушы:

      жұмыстан босатуды бұйрықпен ресiмдеуге және Басшының еңбек кiтапшасындағы жазбаны дұрыс ресiмдеуге;

      жұмыстан босатылатын Басшыға еңбек кiтапшасын босатылған күнi беруге және онымен түпкiлiктi есеп айырысуды жүргiзуге;

      контракт тоқтатылған кезде 31-тармақтың үшiншi абзацында көзделген тоқтатылу жағдайларынан басқа, белгiленген мөлшерде шығу жәрдемақысын төлеуге";

      32-35-тармақтар 33-36-тармақтар болып есептелсiн.

*ЕСКЕРТУ. 1-тармағының 17-24 абзацтарының күші жойылды - ҚР Үкіметінің 1999.09.30. N 1504*

 қаулысымен

*.*

      2. Республикалық мемлекеттiк кәсiпорындарға қатысты уәкiлеттi орган болып табылатын Қазақстан Республикасының мемлекеттiк органдары осы қаулыға сәйкес мемлекеттiк кәсiпорындардың басшыларын жалдау туралы жасалған келiсiм-шарттарға өзгерiстер енгiзсiн.

      3.

*ЕСКЕРТУ. 3-тармағының күші жойылды - ҚР Үкіметінің 1999.09.30. N 1504 қаулысымен.*

      4. Мемлекеттiк органдардың басшыларына бұрын банкрот деп танылған кәсiпорындардың басшыларымен жалдау келiсiм-шарттарын жасаспау ұсынылысын.

*Қазақстан Республикасының*

*Премьер-Министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК